Tikrosios kampuotblakės

Tikrosios kampuotblakės (Coreidae) blakių pobūrio šeima.

Šiai šeimai priklauso 7–40 mm ilgio, dažniausiai pailgi, rudos spalvos vabzdžiai. Kai kurių šios šeimos rūšių atstovų pilveliai yra stipriai išplatėję, kitų – blauzdos panašios į medžio lapus, dar kitos yra labai ryškių spalvų. Antenos ir straubliukas sudaryti iš 4 segmentų. Galva siauresnė ir trumpesnė nei prieškrūtinėlė. Turi ir sudėtines, ir paprastas akis. Membraniniai sparnai turi daug lygiagrečių venų.
Polifagai. Kiaušinėliai priklijuojami ant mitybinių augalų antros pusės. Metuose būna viena ir daugiau generacijų.

Šios blakės plačiai paplitusios visame pasaulyje. Mūsų planetoje gyvena apie 1900 tikrųjų kampuotblakių rūšių, Europoje – 58 rūšys ir porūšiai, Lietuvoje - 10 rūšių.

Lietuvoje gyvenančios rūšys 
 Dalgutinė kampuotblakė (Arenocoris fallenii) (Schilling, 1829)
 Liucerninė kampuotblakė (Bathysolen nubilus) (Fallen, 1807)
 Arkliarūgštinė kampuotblakė (Coreus marginatus) (Linnaeus, 1758)
 Šeriuotoji kampuotblakė (Coriomeris denticulatus) (Scopoli, 1763)
 Pilkoji kampuotblakė (Coriomeris scabricornis) (Panzer, 1809)
 Gonocerus acuteangulatus (Goeze, 1778)
 Dvidėmė kampuotblakė (Spathocera dalmanii) (Schilling, 1829)
 Niūrioji kampuotblakė (Spathocera laticornis) (Schilling, 1829)
 Rombinė kampuotblakė (Syromastes rhombicus) (Linnaeus, 1758)
 Taškuotoji kampuotblakė (Ulmicola spinipes) (Fallen, 1807)

Šaltiniai 

Tikrosios kampuotblakės